Kõpu kihelkond

Kõpu kihelkond (lühend Kõp) on kihelkond Viljandimaal.

Kõpu kihelkond moodustati 1911. aastal Viljandi kihelkonna lääneosast. Kihelkonna suurus oli 292 km², 1934. aastal oli elanikke 3320. 

Eesti Entsüklopeedias kirjeldas August Tammekann kihelkonda järgmiselt:

K. khk. asetseb Viljandi kõrgustiku lääneserval, laskudes oma lääneosaga Pärnu madalikku Halliste jõe alamjooksul, kus levivad suured asustamata rabad ja metsad (Ördi, Valge ja Kure raba). Viljandi kõrgustikule mahutuv osa khk-st on kergelt lainja voorelise pinnaga lavakõrgustik, mille kõrgemad kohad kerkivad 77 m-ni ü. m. K. jõe org lõhestab ta lõuna-põhja suunas kahte ossa. Pärnu madaliku poolt piirdub kõrgustik selgekujulise vana murrutusastanguga. Khk-a peaaegu kogu asustus on koondunud kõrgustiku alale, keskuseks on K. kirik ühes lähedaloleva Suure-K. asundusega.

Kõpu kihelkonna kalmistud
Kõpu kalmistu
Lellepi talu kalmistu
Puiatu mõisa kalmistu
Suure-Kõpu mõisa kalmistu

Viited

Kirjandus
Ants Vihman. Ajalooline traditsioon Kõpu kihelkonnast ja Viljandi kihelkonna läänepoolsest osast 1926. a. Eesti Kirjandusmuuseum. 2008.

Välislingid
Kõpu kihelkond Eesti mõisaportaalis